open-index/open-wikipedia-markdown huggingface dataset:
Aakuluujjusi

**Aakuluujjusi** je bohyňa stvoriteľka v inuitskom náboženstve.

Podľa mýtu zo svojho oblečenia vytvorila zvieratá – najskôr zo svojich nohavíc stvorila soby a mihnutím ruky im dala kly, potom zo svojho kabátu stvorila mrože a dala im parohy. Zvieratá ale útočili na ľudí, ktorí ich chceli uloviť, preto Aakuluujjusi vymenila sobom kly za parohy a mrožom parohy za kly. Napriek tomu boli soby príliš rýchle na to, aby ich ľudia ulovili, preto Aakuluujjusi sobom ešte otočila chlpy srsti na bruchu. Tie sa im zachycovali o vietor, čo ich dostatočne spomalilo.

## Referencie

Kategória:Inuitskí bohovia
Kategória:Bohyne stvoriteľky
Menestratos (sochár)

**Menestratos** () bol grécky sochár z Atén v 4. storočí pred Kr.

Zo starovekých autorov sa o ňom zmienili Plínius a Tatianos. Podľa Plínia bol autorom sochy Herkula, ktorá mala v Ríme mnoho obdivovateľov. Nemenej slávna bola aj jeho socha bohyne Hekaty, ktorú bolo možné vidieť v posvätnom okrsku za chrámom Diany (Artemidy) v Efeze. Miestni kňazi vraj varovali návštevníkov, že im môže poškodiť oči jasná žiara jej bieleho mramoru. Kresťanský apologét Tatianos uvádza, že Menestratos zhotovil sochu poetky *Learchis* (inak neznámej), ktorú s inými sochami známych gréckych umelcov previezli do Ríma.

V roku 1898 sa v boiótskom kostole *Agios Georgios*, na mieste starovekej Akraifie (dnes Akrefnio, predtým Karditsa), našiel vápencový podstavec zo sochy hrdinu Ptóia so signatúrou Menestrata z Atén. Na tomto mieste objavili aj iné podstavce zo sôch. Nápis je datovaný do 4. stor. pred Kr. a predpokladá sa, že sochárom mohol byť Menestratos, o ktorom hovorili Plínius a Tatianos.
 

 
*Hranaté zátvorky v starogréckom nápise znamenajú doplnenie medzier (lacunae) a označujú písmená, ktoré sú nečitateľné alebo úplne stratené.*

Socha bola s najväčšou pravdepodobnosťou vyrobená z bronzu, keďže išlo o najpopulárnejší materiál v archaickom období, kým v cisárskom období to bol mramor.
 
## Referencie a bibliografia

 
Kategória:Sochári starovekého Grécka
Panská hoľa

**Panská hoľa** môže byť:

* vrch v Nízkych Tatrách:
** nad Čertovicou (), pozri Panská hoľa (vrch v Nízkych Tatrách; 1635 m n. m.)
** nad Liptovskou Tepličkou (), pozri Panská hoľa (vrch v Nízkych Tatrách; 1429 m n. m.)
Medvedia (vrch v Nízkych Tatrách)

**Medvedia** () je vrch v Nízkych Tatrách. Leží juhovýchodne od osady Čierny Váh, približne  juhovýchodne od Liptovského Hrádku. 

## Poloha
Nachádza sa na východe strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Východná. Najbližšími sídlami sú južne situovaná Pohorelá a Heľpa, severovýchodne leží Liptovská Teplička a severným smerom osady Čierny Váh a Svarín. Vrch je súčasťou Národného parku Nízke Tatry.

## Opis
Medvedia je súčasťou rázsochy, ktorá vybieha severovýchodným smerom z masívu Veľkej Vápenice () v hlavnom hrebeni medzi sedlom Priehyba a Priehybka. Západným smerom sa nachádza Javorový grúň () a Malá Vápenica (), severným Holica (), Mendíčka (), Zadný grúň () a Košariská (), východným Smrečiny (), Panská hoľa () a Ostrá () a južným Andrejcová () a Veľká Vápenica. Masív patrí do povodia Váhu, kde vodu odvádza riečka Ipoltica a jej prítoky; Medvedí potok zo západných svahov a Vápenica s Dikulou z južnej a východnej časti. Na vrchol nevedie značený turistický chodník.

### Výhľady
Vrcholovú časť pokrýva nízka hôľnatá vegetácia, umožňujúca nerušený kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Kozie chrbty, Vysoké a Západné Tatry.

## Prístup
Na vrchol nevedie značená trasa, no východne situovanou dolinou Ipoltica a Dikula vedie  modro značený turistický chodník z osady Čierny Váh do sedla Priehybka. Tam sa pripája na  hrebeňovku (Cesta hrdinov SNP), z ktorej sa dá cez Veľkú Vápenicu prejsť na vrchol Medvedej.

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Východná (obec)
Neúprosné ráno

***Neúprosné ráno*** je názov debutového štúdiového album slovenského speváka Petra Lipu. Tento album v roku 1984 vydalo slovenské hudobné vydavateľstvo Opus.

V roku 2000 vyšla vo vydavateľstve Bonton albumu reedícia, ku ktorej na CD pribudli štyri hudobné bonusy.

## Zoznam skladieb

## Výroba albumu
* Peter Lipa – spev, hlasové efekty, pískanie
* Peter Breiner – klavír, syntetizátor
* Emil Viklický – klavír, elektrický klavír
* Karol Lago – alt saxofón
* Vladimír Kulhánek – basová gitara
* František Uhlíř – kontrabas
* Dušan Húščava – flauta
* František Karnok, Pavol Zajaček – trombón
* Juraj Lehotský, Ľudovít Horský – trúbka
* Cyril Zeleňák – bicie nástroje
;na reedícii z r. 2000
* Luboš Andršt – gitara (12, 13)
* Ondřej Konrád – harmonika (12, 13)
* Dežo Ursiny – gitara, vokály (14)
* Martin Karvaš – klávesové nástroje, perkusie (14)
* Juraj Tatár – klávesové nástroje (15)
* Michal Žáček – soprán saxofón (15)
;Produkcia
* Milan Vašica – zodpovedný redaktor
* Peter Breiner – hudobná réžia
* Ivan Minárik, Jozef Hanák – zvuková réžia
* Pavol Danišovič – sprievodný text na obale
* Anton Sládek – dizajn obalu

## Referencie

Kategória:Albumy Petra Lipu
Kategória:Debutové albumy
Kategória:Hudobné albumy z 1984
Bachmut

**Bachmut** (ukr. aj rus. Бахмут, do r. 2016 **Artemivsk**), je mesto na východe Ukrajiny v Doneckej oblasti, centrum Bachmutského rajónu. Na začiatku roku 2022 malo mesto približne 70-tisíc obyvateľov. V dôsledku ruskej invázie na Ukrajinu a takmer rok trvajúcich bojov bolo takmer úplne zničené.

Prvá písomná zmienka o Bachmute pochádza z roku 1571, keď túto oblasť kontrolovali kozáci, no dlhodobo čelili nájazdom Krymských Tatárov, kvôli čomu bola v roku 1703 na mieste dnešného mesta postavená pevnosť. V rokoch 1753 – 1775 slúžil ako centrum tzv. Slovianoserbie, územia osídleného Srbmi, Rumunmi a inými národmi pochádzajúcimi najmä z Osmanskej ríše. Prelomovou udalosťou v dejinách mesta bolo objavenie rozsiahlych ložísk kamennej soli v roku 1876 v blízkom meste Soledar. Bachmut a jeho okolie sa odvtedy stali jedným z centier ťažby soli v Rusku a neskôr na Ukrajine. Po prevzatí moci boľševikmi bolo mesto premenované na *Artemivsk* po revolucionárovi Fedirovi Serhejevovi, ktorý používal pseudonym *Artem.* Počas vojny na Donbase ho v roku 2014 dočasne obsadili proruskí separatisti, no Ukrajine sa ho podarilo dobyť naspäť. V súlade s dekomunizačnými zákonmi bol Artemivsk v roku 2016 premenovaný späť na Bachmut.

Najdôležitejším odvetím priemyslu bola ťažba kamennej soli – hoci samotná ťažba prebieha v neďalekom Soledare, sídlo ťažobnej spoločnosti ArtemSiľ je v Bachmute. Významná bola aj produkcia alkoholických nápojov, najmä vína a likérov.

Aj Bachmut zasiahla ruská invázia na Ukrajinu v roku 2022, keďže jedným z hlavných cieľov Rusov bolo získať kontrolu nad celým Donbasom. Po dobytí Sjevjerodonecka a Lysyčanska v júli 2022 sa Rusi zamerali práve na Bachmut, ktorý im stojí v ceste postupu na aglomeráciu Kramatorsk-Sloviansk. Mesto sa stalo terčom intenzívnych raketových útokov, ktoré zabili a zranili aj civilistov. V máji 2023 sa ho podarilo ruským jednotkám, predovšetkým žoldnierom z Wagnerovej skupiny, dobyť, no boje v jeho okolí aj priamo v ňom neustali, pretože sa ukrajinské sily v rámci letnej protiofenzívy snažia mesto dobyť späť.

## Referencie

## Iné projekty

Kategória:Mestá na Ukrajine
Kategória:Donecká oblasť
Kramatorsk

**Kramatorsk** (ukr. Краматорськ) je mesto v Doneckej oblasti na východe Ukrajiny, v oblasti Doneckej panvy. Je centrom Kramatorského rajónu a od roku 2014 plní aj funkciu administratívneho centra Doneckej oblasti, keďže pôvodné hlavné mesto Doneck bolo pod kontrolou proruských separatistov. Samotné mesto malo v roku 2021 približne 150 000 obyvateľov, celá aglomerácia spolu s mestami Sloviansk, Družkivka a Konsťantynivka okolo 450 000 obyvateľov.

Kramatorsk vznikol v druhej polovici 19. storočia vďaka výstavbe stanice na Kursko-azovskej železničnej trati. Mesto sa ďalej rozvíjalo spolu s rozmachom priemyslu na celom Donbase. Po prvej svetovej vojne ho najprv krátko ovládala Ukrajinská ľudová republika a následne sa dostal do rúk Sovietskeho zväzu. V roku 1932 sa Kramatorsk stal oficiálne mestom a ďalej rástol. Vrchol populácie dosiahol začiatkom 90. rokov 20. storočia, keď mal viac ako 200 000 obyvateľov, no odvtedy toto číslo stále klesá.

Najdôležitejším odvetvím priemyslu v meste je výroba ťažkých strojov pre baníctvo a metalurgiu. Kramatorsk je aj sídlom niekoľkých vysokých škôl, vrátane troch, ktoré sa sem presunuli v roku 2014 z okupovaného Donecka.

Kramatorsk bol rovnako ako celý Donbas zasiahnutý ruskou inváziou na Ukrajinu. 8. apríla 2022 ruské jednotky zasiahli miestnu železničnú stanicu dvoma raketami typu Točka-U s kazetovou muníciou. Podľa ukrajinských orgánov zahynulo 63 ľudí (z toho 9 detí), keďže práve prebiehala rozsiahla evakuácia civilistov do bezpečnejších častí Ukrajiny. Dobytie Donbasu, a teda aj Kramatorska, je momentálne hlavným cieľom ruských vojsk. Ostreľovanie mesta tak naďalej pokračuje a pribúdajú i civilné obete, no k 1. februáru 2024 je Kramatorsk stále pod ukrajinskou kontrolou.

## Referencie

## Iné projekty

Kategória:Ukrajina
Kategória:Donecká oblasť
Kelsos

**Kelsos** (, ; žil okolo roku 170) bol helenistický filozof z Alexandrie, zaraďovaný k platonizmu.

Spísal prvú filozofickú kritiku kresťanstva, o ktorej sa zachovala zmienka – spis *Logos Aléthés* (). Samotné dielo sa nedochovalo, známe sú len útržky obsiahnuté v polemike kresťanského apologéta Órigena *Kata Kelsú* (). Podľa týchto poznatkov Kélsos kritizoval kresťanskú vieru v zjavenie, misionársku prax a väzbu kresťanstva na starozákonné židovstvo. Mal za to, že všetkým ľuďom spoločný logos je prístupný nie cez zjavenie, ale prostredníctvom intelektuálnej námahy a ctnostného života.

## Referencie

Kategória:Filozofi starovekého Grécka
Kategória:Osoby s neistým dátumom narodenia
Kategória:Osoby s neistým dátumom úmrtia
Jenna Ortegová

**Jenna Ortega** (; * 27. september 2002, Coachella Valley, Kalifornia, USA) je americká herečka, známa zo seriálu *[[Wednesday (televízny seriál)|Wednesday]]* (2022) 

## Detstvo a mladosť
Pochádza zo šiestich detí, narodila sa ako štvrtá. Jej otec je mexického a amerického pôvodu a jej matka je mexického a portorického pôvodu.

## Kariéra
Ortega sa herectvu venuje od šiestich rokov. Objavila sa vo viacerých televíznych seriáloch, ako napríklad *C.S.I New York*. Ďalej získala príležitosť účinkovať vo filme *[[Iron Man 3]]* z roku 2013 a v rovnakom roku si zahrala tiež vedľajšiu úlohu v horore *Insidious a v seriáli *Wednesday*.

Viac hereckého priestoru získala v televíznom seriáli *Jane the Virgin*, kde stvárnila hlavnú postavu v mladom veku. V roku [[2018]] stvárnila hlavnú úlohu vo filme *Slon na úteku*, kde za svoj herecký výkon získala pozitívne ohlasy filmových kritikov. O rok neskôr hosťovala v televíznom seriáli *Ty*, po boku [[Penn Badgley|Penna Badgleyho]], [[Elizabeth Lail]] a [[Victoria Pedretti|Victorie Pedretti]].

V roku [[2020]] bola obsadená do televízneho seriálu *Jurský svet: Kriedový kemp*. V rovnakom roku získala jednu z úloh v piatom pokračovaní filmu *Vreskot*, kde si zahrala po boku [[Neve Campbellová|Neve Campbell]], [[Courteney Cox]] a [[David Arquette|Davida Arquettea]]. Film však kvôli [[COVID-19|covid19]] mal premiéru až v roku [[2022]]. Ortegová sa objavila aj v [[Vreskot 6|pokračovaní]], ktoré malo premiéru v roku [[2023]]. 

Po boku [[Brittany Snowová|Brittany Snow]], [[Mia Goth|Mii Goth]] a [[Owen Campbell|Owena Campbella]] účinkovala v horore X z roku [[2022]], ktorý získal zmiešané recenzie. V rovnakom roku bola obsadená do úlohy Wednesday v televíznom seriáli *Wednesday'', ktorý režíroval Tim Burton. V televíznom seriáli hrala aj pôvodná predstaviteľka Wednesday Christina Ricciová.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Detskí herci
Kategória:Osobnosti USA mexického pôvodu
Kategória:Osobnosti USA portorického pôvodu
Kategória:Osobnosti z Kalifornie
Blues z lipového dřeva

***Blues z lipového dřeva*** je názov spoločného hudobného projektu slovenského speváka Petra Lipu a kapely Luboš Andršt Blues Band, ktorý ako štúdiový album vydalo v roku 1984 hudobné vydavateľstvo Supraphon.

## Zoznam skladieb

## Výroba albumu
* Peter Lipa – spev, hlasové efekty, pískanie
* Luboš Andršt – elektrická gitara, aranžmány
* Vladimír Kulhánek – basová gitara, aranžmány
* Jaromír Helešic – bicie nástroje
* Ondřej Konrád – fúkacia harmonika
;Produkcia
* Sláva Kunst – zodpovedný redaktor
* Antonín Matzner – hudobná réžia
* Petr Kocfelda – zvuková réžia
* Jindřich Straka – mastering
* Jana Řehořová – zodpovedná redaktorka (obal)
* Zdeněk Andršt – fotografie
* Ondřej Tůma – dizajn obalu

## Referencie

Kategória:Albumy Petra Lipu
Kategória:Albumy Luboša Andršta
Kategória:Hudobné albumy z 1984
Holica (vrch v Nízkych Tatrách; 1617 m n. m.)

**Holica** () je vrch v Nízkych Tatrách. Leží nad Liptovskou Tepličkou, približne  juhozápadne od Svitu. 

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Kráľova hoľa. Leží v Prešovskom kraji, v okrese Poprad a na katastrálnom území obce Liptovská Teplička. Najbližším sídlom je severne ležiaca Liptovská Teplička, južne situované sú obce Pohorelá, Vaľkovňa a Šumiac. Vrch je súčasťou Národného parku Nízke Tatry.

## Opis
Holica leží v rázsoche, ktorý vybieha severným smerom z Orlovej () v hlavnom hrebeni Kráľovohoľských Tatier. Západne sa nachádza Andrejcová (), Veľká Vápenica () a Ostrá (), severne Panská hoľa (), Opálené () a Kolibisko (), východne Záturňa (), Dzurová () a Kráľova hoľa () a južne Stredná hoľa (), Orlová a Bartková (). Oblasť patrí do povodia Váhu; západnú časť odvodňuje Staníkov potok do Ždiarskeho potoka, voda z východných svahov odteká Holičnou do Čierneho Váhu. Na vrchol nevedie značený turistický chodník.

### Výhľady
Vrcholovú časť pokrýva nízka hôľnatá vegetácia s nesúvislým porastom kosodreviny, ktorá umožňuje rozhľad. Pri vhodných podmienkach je možné pozorovať okolité vrcholy Nízkych Tatier, no tiež Levočské vrchy, Kozie chrbty, Vysoké a Západné Tatry.

## Prístup
Na vrchol nevedie značená trasa, no severozápadne prechádza Ždiarskou dolinou  modrý chodník z Liptovskej Tepličky cez Budnárku na Andrejcovú a južne po hlavnom hrebeni  červeno značená magistrála Cesta hrdinov SNP z Veľkej Vápenice na Kráľovu hoľu.

## Referencie

## Pozri aj
* Kráľova hoľa (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Liptovská Teplička
Ján Marosz

Mgr. **Ján Marosz** (* 18. jún 1978, Žilina) je slovenský politik. V rokoch 20172020 bol poslancom Národnej rady SR za hnutie OĽaNO.

## Životopis
V rokoch 19841992 navštevoval základnú školu v Žiline-Vlčinciach, v rokoch 19921996 Gymnázium sv. Františka z Assisi v Žiline a v rokoch 19982003 absolvoval štúdium nemeckého jazyka a katechetiky na Filozofickej fakulte Univerzity Konštantína Filozofa v Nitre.

Pracoval ako učiteľ, neskôr bol manažérom v strojárskom priemysle. V roku 2014 bol ocenený Radom Ďurka Langsfelda za boj proti korupcii, kde upozornil na úradníka pýtajúceho si 1000-eurový úplatok.

### Politická kariéra
Začínal ako krajský predseda Mostu-Híd v Žiline. Po čase sa rozhodol z funkcie odstúpiť. Vo voľbách v roku 2016 kandidoval do Národnej rady Slovenskej republiky za hnutie Obyčajní ľudia a nezávislé osobnosti. Zvolený nebol, poslancom sa stal v roku 2017 ako náhradník Daniela Lipšica, ktorý abdikoval kvôli dopravnej nehode. V hnutí sa angažoval najmä v oblasti dopravy, vystupoval ako tzv. tieňový minister dopravy. Bol členom Ústavnoprávneho výboru NR SR. V novembri 2017 bol zvolený  do zastupiteľstva Žilinského samosprávneho kraja.

V nasledujúcich voľbách kandidoval z miesta 145 a do parlamentu sa opäť nedostal, ale získal miesto štátneho tajomníka ministerstva dopravy, kde však zotrval iba dva týždne. Neskôr pôsobil ako poradca premiérov Igora Matoviča a Eduarda Hegera.

Po viacerých neúspešných pokusoch o zmenu fungovania v rámci hnutia Slovensko (bývalé OĽANO) sa s ďalšími členmi rozhodol ukončiť členstvo a spoluprácu s hnutím Slovensko pod vedením Igora Matoviča.

### Slovenský pozemkový fond
V októbri 2021 minister pôdohospodárstva Samuel Vlčan navrhol Marosza za riaditeľa Slovenského pozemkového fondu. Hoci na funkciu sa uskutočnili dve kolá výberových konaní, Marosz sa ani jedného nezúčastnil. Premiér Eduard Heger to odôvodnil slovami, že ide o „politické rozhodnutie“.

Ako riaditeľ sa Marosz venoval aj odhaľovaniu podozrivých aktivít z minulosti SPF. V máji 2023 ho na poste vystriedal Henrich Haščák.

## Osobný život
Považuje sa za konzervatívca. Jeho bývalou manželkou je hudobníčka a publicistka Diána Marosz, spolu majú tri deti.

## Referencie

## Externé odkazy
* Ján Marosz na webe Národnej rady SR
* Články týkajúce sa Jána Marosza na portáli teraz.sk TASR

Kategória:Slovenskí pedagógovia
Kategória:Slovenskí politici
Kategória:Politici OĽaNO
Kategória:Štátni tajomníci Ministerstva dopravy, výstavby a regionálneho rozvoja Slovenskej republiky
Kategória:Absolventi Filozofickej fakulty Univerzity Konštantína Filozofa v Nitre
Kategória:Osobnosti zo Žiliny
Heľpiansky vrch

**Heľpiansky vrch** () je vrch v Nízkych Tatrách. Leží nad Heľpou, približne  severovýchodne od Brezna. 

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Žilinského, Prešovského a Banskobystrického kraja, na pomedzí okresov Liptovský Mikuláš, Poprad a Brezno a zasahuje na katastrálne územie obcí Východná, Liptovská Teplička a Heľpa. Najbližšími sídlami sú južne situované obce Pohorelá a Heľpa, severovýchodne leží Liptovská Teplička. Vrch je súčasťou Národného parku Nízke Tatry.

## Opis
Heľpiansky vrch leží v hlavnom hrebeni Kráľovohoľských Tatier, nad sedlom Priehybka, medzi Veľkou Vápenicou () a Andrejcovou (). Severným smerom leží Veľká Vápenica, Medvedia () a Košariská (), východným Panská hoľa (), Ostrá () a Andrejcová, južným Skalka () a Stajňová () a západným Kolesárová (), Oravcová () a Zadná Široká (). Severné svahy odvodňuje Ždiarsky potok do Váhu, voda z južných odteká potokom Hučanské do Hrona. Vrcholom vedie Cesta hrdinov SNP.

### Výhľady
Hrebeň i vrcholovú časť pokrýva prevažne nízka hôľna vegetácia, umožňujúca kruhový rozhľad. Pri vhodných podmienkach je možné pozorovať okolité vrcholy Nízkych Tatier, no tiež Levočské vrchy, Vysoké a Západné Tatry, Kremnické vrchy, Poľanu, Veporské a Stolické vrchy.

## Prístup
* po  červeno značenej magistrále (Cesta hrdinov SNP) po hlavnom hrebeni:
** od západu zo sedla Priehyba cez sedlo Priehybka
** od východu zo Ždiarskeho sedla cez Andrejcovú
* po  modrej značke cez Priehybku:
** od juhu z Heľpy
** zo severu z osady Čierny Váh cez rázc. Ipoltica
** od severovýchodu z Liptovskej Tepličky cez Budnárku
** od juhu z Pohorelej cez Andrejcovú

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Vrchy v okrese Poprad
Kategória:Východná (obec)
Kategória:Heľpa
Kategória:Liptovská Teplička
Holland Rodenová

**Holland Rodenová** (; * 7. október, 1986, Dallas, Texas, USA) je americká herečka. Jej najznámejšou úlohou bola postava Lydie Martinovej, v televíznom seriáli *[[Teen Wolf]]*.

## Detstvo a mladosť
Rodenová sa narodila v Dallase v štáte Texas, kde navštevovala Hockaday School, súkromnú školu pre dievčatá. Pochádzala z lekárskej rodiny a špecializovala sa na molekulárnu biológiu a získala titul na UCLA, v odbore Women's Studies a tri a pol roka strávila v predmedicínskom vzdelávaní s cieľom stať sa kardiotorakálnym chirurgom. Neskôr školu zanechala, aby sa mohla venovať herectvu. 

## Kariéra
Na začiatku svojej kariéry, Rodenová hrala v epizódnych rolách, vo viacerých televíznych seriáloch. 

Od roku 2011 do roku 2017 hrala v tínedžerskej nadprirodzenej dráme *[[Teen Wolf]]*, kde stvárnila Lydiu Martin. Televízny seriály získal pozitívne ohlasy filmových kritikov a bol úspešný. 

V roku 2018 sa pripojila k hereckému obsadeniu televízneho seriálu *Channel Zero*, kde stvárnila Zoe Woods, mladú ženu, ktorá bojuje s duševnou chorobou. V roku 2020 stvárnila hlavnú postavu vo filme *Follow me* a o rok neskôr, získala jednu z vedľajších úloh v televíznom seriály, *Zákon gangu:Mayovia*.

V septembri 2021 bolo oznámené, že Paramount+ si objednal film *[[Teen Wolf (film)|Teen Wolf]]*, pričom Jeff Davis sa vrátil ako scenárista a výkonný producent filmu. Väčšina pôvodných členov obsadenia, vrátane Rodenovej, si svoje úlohy zopakovala. Film mal premiéru 26. januára 2023.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Osobnosti z Dallasu
Kategória:Absolventi University of California, Los Angeles
Ménas z Pergamonu

náhľad|Socha Alexandra Veľkého od sochára Ménasa, 3. stor. pred Kr. Archeologické múzeum v Istambule
**Ménas** () bol starogrécky sochár z Pergamonu.

Ménas, syn Aianta z Pergamonu, bol činný zrejme v 3. stor. pred Kr. (iné zdroje uvádzajú 2. stor. pred Kr.). Od starovekých autorov nemáme o ňom správy. Svedectvom tvorby tohto umelca je jeho menom signovaná mramorová socha Alexandra Veľkého, ktorú objavili v roku 1896: 

Náleziskom tejto sochy bola archeologická lokalita starovekého lýdskeho mesta Magnésia pod Sipylom (dnes Manisa, Turecko)  Socha je vytesaná z jemného bieleho mramoru (výška tela 1,9 m, výška hlavy 42 cm, obe časti sa našli oddelene). Ľavá ruka sochy zviera rukoväť dnes už chýbajúceho meča a je pravdepodobné, že pravá ruka, ktorá chýba, držala bronzový oštep. Ménas zobrazil Alexandra Veľkého v podobe boha Apolóna a rad otvorov okolo hlavy prezrádza, že boh bol pravdepodobne korunovaný vavrínovým vencom z kovu.  

Nápis na mramorovom podstavci zo sochy pripisujúci dielo pergamskému sochárovi datujú do 3. stor. pred Kr.  Z toho sa dá usúdiť, že socha Alexandra je pergamského pôvodu (niektoré z najvýznamnejších diel vyrobili v Pergamone a toto obdobie sa často označuje ako helenistický „barok“). Socha sa v súčasnosti nachádza archeologickom múzeu v Istanbule  pod inv. číslom 709. 

## Referencie a bibliografia

 
Kategória:Sochári starovekého Grécka
Staré uhlisko

**Staré uhlisko** je potok v regióne Horehronie, na území obce Pohronský Bukovec v okrese Banská Bystrica v Banskobystrickom kraji. Nachádza sa v geomorfologickom celku Nízke Tatry. Ústi do Bukovca. Má dĺžku . Rád toku IV. 
## Prameň
Pramení  v  na severovýchodnom svahu vrchu (aj les aj pasienok) *Mlynárová* s  v lesnom extraviláne, v severnej časti územia obce Pohronský Bukovec.

## Opis toku
Od prameňa tečie *Staré uhlisko* severnou časťou územia obce Pohronský Bukovec juhovýchodným smerom cez lesný extravilán, v  priberá bezmenný pravostranný prítok a zároveň pretína lesnú cestu, v  priberá ďalší bezmenný pravostranný prítok z úpätia vrchu *Mlynárová* s , pokračuje v toku cez lesný extravilán v severnej časti územia obce Pohronský Bukovec bez zmeny smeru, v  ústi do vodného toku Bukovec ako jeho pravostranný prítok v povodí Hrona.
 
*Staré uhlisko* patrí do okresu Banská Bystrica v Banskobystrickom kraji. Nachádza sa v geomorfologickom celku Nízke Tatry v geomorfologickom podcelku Ďumbierske Tatry. Nemá významnejšie prítoky.

## Pôvod názvu
Názov vodného toku *Staré uhlisko* má pôvod v terénnom názve *Staré uhlisko* vo význame *dávnejšie vzniknutý, už viac rokov trvajúci* a *miesto - pôvodná lokalita využívaná na pálenie drevného uhlia*. Produkcia drevného uhlia ako jedného z produktov rozkladu dreva za vysokých teplôt bez prístupu alebo s obmedzeným prístupom vzduchu mala na Slovensku tradíciu od stredoveku až do druhej polovice 19. storočia s hlavným odberateľom hutníctvom, keď bola nahradená výrobou v kovových peciach. Dvojslovný názov terénneho objektu bol bez zmeny prenesený na vodný tok. Takto utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Staré uhlisko* je súčasťou početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 1987.
V priestore slovenskej hydronymie vodných tokov hydronymum *Staré uhlisko* je jedinečným hydronymom (september 2022).  
## Referencie

 
Kategória:Vodné toky v okrese Banská Bystrica 
Kategória:Potoky na Slovensku 
Kategória:Vodné toky v Nízkych Tatrách
                 Kategória:Pohronský Bukovec
Jozef Pátrovič

**Jozef Pátrovič** (* 18. júl 1941, Lipovník – † 3. november 2023, Prievidza) bol slovenský podnikateľ, spevák, aktivista a bývalý vodič autobusu. Od roku 2010 bol pravidelným účastníkom šou *[[Česko Slovensko má talent]]* na TV JOJ. Zúčastnil sa aj súťaže *[[Talentmania]]* na TV Markíza.

## Životopis
Pochádzal z Lipovníka, z katolíckej rodiny. Vyštudoval chémiu (RNDr.) a neskôr pracoval v koželužni v Bošanoch. Po odchode z koželužne sa v roku 1964 stal vodičom autobusu a tiež spevákom hudobnej skupiny Československej autobusovej dopravy v Topoľčanoch. Skupina hrávala každú sobotu a nedeľu a pôsobil v nej do roku 1974.

náhľad|Jozef Pátrovič v roku 2014

V roku 2018 kandidoval za stranu Nezávislí kandidáti na post starostu obce Nitrianska Blatnica.

Pátrovič bol známy tým, že nemá rád nevyvetraný vzduch a azbest. Bol milovníkom skladieb Karla Gotta, od ktorého prespieval „Zvonky štěstí“ a „Kdepak, ty ptáčku, hnízdo máš?“

Po Pátrovičovi bola pomenovaná aj špeciálna cena odovzdávaná exkluzívne v *[[Česko Slovensko má talent]]* s názvom „Zlatý Pátrovič“ (*Golden Patrovič* alebo *GLDN PTRVČ*).

Žil v Prievidzi a jeho manažérom bol Dominik Papala.

## Referencie

## Iné projekty

## Externé odkazy
* 

Kategória:Slovenskí podnikatelia
Kategória:Slovenskí speváci
Kategória:Osobnosti z Lipovníka (okres Topoľčany)
Smrečiny (vrch v Nízkych Tatrách)

**Smrečiny** () sú vrch v Nízkych Tatrách. Leží nad obcou Liptovská Teplička, približne  juhozápadne od Svitu. 

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Prešovskom kraji, v okrese Poprad a na katastrálnom území obce Liptovská Teplička. Najbližším sídlom je severovýchodne ležiaca Liptovská Teplička, severne sa nachádza Šuňava, severozápadne osada Čierny Váh a južným smerom obce Šumiac, Pohorelá a Heľpa. Vrch je súčasťou Národného parku Nízke Tatry.

## Opis
Smrečiny sú súčasťou rázsochy, ktorá vybieha severovýchodným smerom z masívu Heľpianskeho vrchu () v hlavnom hrebeni nad sedlom Priehybka. Severným smerom sa nachádza vrch Zlomené (), Doštianka () a Zadný grúň (), západným Košariská (), Temná (), Malá Vápenica () a Medvedia (), južným Ostrá (), Panská hoľa () a Holica () a východným Opálené (), Skorkovec () a Brdárová (). Oblasť je súčasťou povodia Váhu; západné svahy odvodňuje Benkovský potok do Čierneho Váhu, voda z východnej časti odteká potokom Teplička. Vrchol traverzuje značený turistický chodník na Panskú hoľu.

### Výhľady
Vrcholovú časť pokrýva nesúvislý riedky lesný porast s hôľnatými plochami, umožňujúcimi obmedzený rozhľad. Z vhodných lokalít je možné pozorovať mnohé vrcholy Nízkych Tatier, no tiež Levočské vrchy, Kozie chrbty, Vysoké a Západné Tatry.

## Prístup
* po  žltej značke (traverz):
** od severovýchodu zo Šuňavy cez Sedlo pod Doštiankou
** od juhozápadu z rázc. Budnárka cez Panskú hoľu
* po  modrej značke z Liptovskej Tepličky cez Sedlo pod Doštiankou

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Liptovská Teplička
Auto Bild Slovensko

**Auto Bild Slovensko** je slovenský motoristický časopis s mesačnou periodicitou vydávaný od roku 2005. Obsahuje spravodajstvo a publicistické príspevky z oblasti motorizmu, automobilového priemyslu, automobilového športu.

V rokoch 2005 – 2007 vychádzal 26-krát ročne, pričom pôvodne ho vydávala spoločnosť Borna s.r.o. Od roku 2012 do augusta 2018 vychádzal v portfóliu spoločnosti Ringier Axel Springer Slovakia, a. s., od septembra 2018 do marca 2019 ho vydával Život Publishing, a.s. a od apríla 2019 časopis publikuje News and Media Holding a.s. Bývalými šéfredaktormi časopisu boli Milan Adámek (cca 2008 – [2011]), Júlia Kováčová (2012), pričom od roku 2013 je šéfredaktorom Ľuboš Kamenistý. Je evidovaný Ministerstvom kultúry SR pod evidenčným číslom EV 4485/11 (predtým EV 3353/09, EV 3348/09).

## Referencie


## Externé odkazy
* autobild.pluska.sk

Kategória:Časopisy na Slovensku
Veľká cena Holandska 2022

**Veľká cena Holandska 2022** (angl. **Formula 1 Heineken Dutch Grand Prix 2022**) boli preteky Formuly 1, ktoré sa konali dňa 4. septembra 2022 na okruhu Circuit Park Zandvoort pri mestečku Zandvoort na pobreží Severného mora. Bola to pätnásta Veľká cena sezóny 2022 Majstrovstiev sveta Formule 1.

V piatok pred Veľkou cenou tím McLaren oznámil, že novým tímovým kolegom Landa Norrisa sa od sezóny 2023 stane Austrálčan Oscar Piastri, ktorý nahradí svojho krajana Daniela Ricciarda, ktorého tím už predtým vykúpil zo zmluvy na túto sezónu. Oznámeniu Piastriho ako jazdca McLarenu na rok 2023 predchádzal proces v Rade pre uznávanie kontaktov FIA, keďže Alpine - tím, pre ktorý je v tejto sezóne rezervným jazdcom - tiež trval na tom, že mal s austrálskym pretekárom platnú zmluvu na sezóny 2023 a 2024. Nakoniec však komisia dala za pravdu McLarenu, čím vytvorila právny základ pre prestup Piastriho do tohto tímu.

Max Verstappen viedol pred pretekmi v priebežnom poradí jazdcov pred Sergiom Pérezom a Charlesom Leclercom.

## Priebeh kvalifikácie
Jazdec Red Bullu Max Verstappen dosiahol v kvalifikácii najrýchlejšie kolo pred oboma jazdcami tímu Ferrari Charlesom Leclercom a Carlosom Sainzom.

## Priebeh pretekov
Veľkú cenu Holandska vyhral domáci favorit Verstappen pred Georgeom Russellom z tímu Mercedes a Charlesom Leclercom. Dve safety carové fázy kvôli odstúpeniam z technických dôvodov Yukiho Tsunodu a Valtteriho Bottasa mali výrazný vplyv na výsledok pretekov. 

## Výsledky
### Kvalifikácia

### Preteky

**Poznámky:**
*  – Vrátane dodatočného bodu za najrýchlejšie kolo pretekov
*  – Carlos Sainz Jr. skončil piaty, ale dostal päťsekundovú penalizáciu za nebezpečné vypustenie na trať.
*  – Sebastian Vettel skončil 13., ale dostal päťsekundovú penalizáciu za ignorovanie modrých vlajok.

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2022
Kategória:Veľká cena Holandska
Kategória:2022 v Holandsku
Zoznam zvolených poslancov za Slovensko v parlamentných voľbách v roku 1925

Vo voľbách do Národného zhromaždenia republiky Československej, ktoré sa konali 15. novembra 1925, bolo do 300-člennej poslaneckej snemovne zvolených 57 poslancov zo slovenských volebných krajov (XV. volebný kraj Trnava, XVI. volebný kraj Nové Zámky, XVII. volebný kraj Turčiansky Svätý Martin, XVIII. volebný kraj Banská Bystrica, XIX. volebný kraj Liptovský Svätý Mikuláš, XX. volebný kraj Košice a XXI. volebný kraj Prešov). Napriek tomu, že vtedajší volebný zákon priznával územiu Slovenska 61 mandátov, vzhľadom na komplikovaný volebný systém a prepad hlasov viacerých slabších strán kandidujúcich na Slovensku (strana práce, SNS a pod) prepadli 4 mandáty v prospech českých volebných krajov.

## Zvolení poslanci
alt=volebné obdobie 1925 - 1929|náhľad|Zasadací poriadok Poslaneckej snemovne v januári 1930

### Stranícke zloženie poslancov
* Hlinkova slovenská ľudová strana (**HSĽS**) - 23

* agrárna strana (**RSZML**) - 12
* Komunistická strana Česko-Slovenska (**KSČ**) - 8
* Krajinská kresťansko-socialistická strana (**KK-SS**) - 4
* koalícia Zväz poľnohospodárov (Bund der Landwirte) + Maďarská národná strana: 5
** Maďarská národná strana (**MNS**) - 4
** Spišská nemecká strana (**ZdP**) - 1

* Československá sociálnodemokratická strana robotnícka (**ČSSD**) - 2
* Československá strana národne socialistická (**ČNS**) - 1
* Československá strana ľudová (**ČSL**) - 1
* Čs. národná demokracia (**ČND**) - 1

### Zoznam poslancov

## Zmeny v zložení poslancov v priebehu volebného obdobia

* 17.12. 1925 volebný súd neoveril voľbu poslanca Heřmana Tausika (KSČ), ktorý ani nezložil poslanecký sľub - na jeho miesto 10.06. 1926 nastúpil Michal Kubicsko (neskôr vystúpil z klubu KSČ)
* 29.11. 1927 zomrel poslanec Pavol Blaho (RSZML) - na jeho miesto 13.12. 1927 nastúpil Ján Zeman
* 28.12. 1927 zomrel poslanec Jozef Žalobin (RSZML) - na jeho miesto nastúpil 20.03. 1928 poslanec Andrej Tóth
* 04.01.1928 zomrel poslanec Samuel Zoch (RSZML) - na jeho miesto 20.03. 1928 nastúpil Andrej Kocsis
* 17.11. 1928 bol zbavený mandátu poslanec Michal Kubicsko (nezaradený) - na jeho miesto mal nastúpiť Jozef Balász (KSČ), ktorý si mandát neprevzal a tak 13.03. 1929 zložil sľub Imrich Matej (KSČ)

## Pozri aj
Zoznam zvolených senátorov za Slovensko v parlamentných voľbách v roku 1925

## Zoznam referencií

Kategória:Slovenskí politici
Kategória:Zoznamy poslancov
Kategória:Poslanci česko-slovenského Národného zhromaždenia
Live at the Limmatquai

***Live At The Limmatquai '82 – Jazz Club, Zurich / Switzerland***' je celý názov spoločného hudobného projektu slovenského speváka Petra Lipu a kapely T&R Band, ktorý ako štúdiový album vydalo v roku 1986 švajčiarske hudobné vydavateľstvo Gold Records.

## Zoznam skladieb

## Výroba albumu
* Peter Lipa – spev
* Anton Rakický – bendžo, vedúci kapely
* Dido Lieskovský, Fedor Frešo – basy
* Jaroslav «Country» Červenka – klarinet, alt saxofón, vokály
* Štefan Popluhár – bicie nástroje
* Alois Bouda – klavír
* Vladimír Vizár – trombón
* Juraj Lehotský, Michal Dvořák – trúbka
* Rico Sonderegger – mastering

## Referencie

Kategória:Albumy Petra Lipu
Kategória:Albumy T&R Bandu
Kategória:Koncertné albumy z 1986
Vladimír Medek

Ing. **Vladimír Medek** (* 11. máj 1940, Pardubice – † 2. september 2022) bol český ekonóm a prekladateľ z angličtiny, španielčiny a portugalčiny. Do širšieho povedomia verejnosti vstúpil (spolu s bratom Pavlom) prekladom sedemdielnej ságy Harry Potter od J. K. Rowlingovej.

## Život a dielo
V roku 1962 absolvoval štúdium na VŠE v Prahe a od roku 1965 pracoval v sklárskom priemysle. Začiatkom 60. rokov pracovne býval na Kube a od roku 1991 v Španielsku. Od roku 1963 publikuje knižne, ale známym sa stal prevažne ako prekladateľ zo španielčiny a angličtiny. Preložil napríklad *[[Sto rokov samoty]]* a *Dobrodružstvá Miguela Littína v Chile* autora Gabriela García Márqueza, diela Maria Vargassa Llosa, či z angličtiny sci-fi román Roberta Sheckleyho *Desátá oběť*.

Spolu so svojím bratom Pavlom preložili sedemdielnu ságu Harry Potter od J. K. Rowlingovej. Nakladateľstvo Albatros oslovilo Vladímíra Medka s ponukou prekladu prvého dielu ságy *[[Harry Potter a Kameň mudrcov (kniha)|Harry Potter a Kameň mudrcov]]* v roku 1998. Preložil aj druhý diel, *[[Harry Potter a Tajomná komnata (kniha)|Harry Potter a Tajomná komnata]]*. K prekladu tretieho dielu ságy prizval svojho brata Pavla. Dôvodom bola snaha vydavateľstva dohnať sklz vo vydávaní Harry Pottera voči ostatným svetovým nakladateľom. Štvrtý diel *[[Harry Potter a Ohnivá čaša (kniha)|Harry Potter a Ohnivá čaša]]* preložil opäť Vladimír Medek a Pavel Medek preložil zvyšné diely ságy. Preklad bratov Medkov je majstrovský; pri práci zohľadnili cieľovú skupinu čitateľov z prvého stupňa základných škôl a venovali veľkú starostlivosť napríklad aj prekladu vlastných mien a neologizmov, ale dokázali tiež vystihnúť zmenu rozprávačského štýlu od detskej knihy po triler pre dospelých, ktorý rieši závažné existenciálne otázky.

## Referencie

## Externé odkazy
* Zoznam prekladov a autorských prác Vladimíra Medeka v súbornom katalógu Českej republiky
* Vladimír Medek: „Vypukla potterománie a já nevěděl, do jakého ohně jsem strčil prsty“ – rozhovor v Českom rozhlase (2004)

## Zdroj

Kategória:Českí ekonómovia
Kategória:Českí prekladatelia
Kategória:Absolventi Vysokej školy ekonomickej v Prahe
Kategória:Osobnosti z Pardubíc
Škrtni, co se nehodí

***Škrtni, co se nehodí*** je názov druhého spoločného hudobného projektu slovenského speváka Petra Lipu a kapely Luboš Andršt Blues Band, ktorý ako štúdiový album vydalo v roku 1987 hudobné vydavateľstvo Supraphon.

## Zoznam skladieb

## Výroba albumu
* Peter Lipa – spev
* Luboš Andršt – elektrická gitara
* Boris Urbánek – elektrický klavír
* Zdeněk Zdeněk – klavír, syntetizátor
* Aleš Charvát – basová gitara
* Pavol Kozma – bicie nástroje
;Hostia
* Ondřej Konrád – fúkacia harmonika
* Michal Gera – trúbka
* Dušan Hájek – perkusie
;Produkcia
* Lev Pavluch – zodpovedný redaktor (obal)
* Karel Haloun – dizajn obalu

## Referencie

Kategória:Albumy Petra Lipu
Kategória:Albumy Luboša Andršta
Kategória:Hudobné albumy z 1987
Je to stále tak

***Je to stále tak*** je názov štúdiového album slovenského speváka Petra Lipu. Tento album v roku 1987 vydalo slovenské hudobné vydavateľstvo Opus.

## Zoznam skladieb

## Výroba albumu
;Combo Petra Lipu
* Peter Lipa – spev
* Andrej Šeban – elektrická gitara, akustická gitara, klávesové nástroje
* Boris Urbánek – klávesové nástroje
* Karol Lago – alt saxofón
* Juraj Bartoš – trúbka
* Anton Jaro – basová gitara
* Ján Fabrický – bicie nástroje
;Produkcia
* Ivan Jombík – zvuková réžia
* Fedor Frešo – hudobná réžia
* Michal Ivanický – technická spolupráca
* Július Kinček – zodpovedný redaktor
* Fedor Nemec – fotografie
* Milan Lasica – text na obale albumu
* Jan Meisner – dizajn
* Agneša Sigetová – dizajn (obal)

## Referencie

Kategória:Albumy Petra Lipu
Kategória:Hudobné albumy z 1987
Acetylová skupina

V organickej chémii sa ako **acetylová skupina** alebo **acetyl** označuje skupina CH3C(O)–. Je to zvyšok kyseliny octovej po odštiepení hydroxylovej skupiny a teda patrí medzi acyly. Niekedy sa zapisuje pomocou skratky Ac (nemala by však byť zamieňaná s prvkou aktíniom, ktoré má rovnakú značku).

Acetylová skupina sa skladá z metylovej skupiny, ktorá je viazaná jednoduchou väzbou na karbonylovú skupinu. Karbonylová skupina v acylovom zvyšku má jeden neväzbový elektrón, ktorým tvorí väzbu na zvyšnú časť molekuly, označovanú *R*. Podľa organického názvoslovia IUPAC sa acetyl nazýva i etanoyl, i keď toto označenie sa veľmi nepoužíva.

Acetylová skupina je súčasťou mnohých organických zlúčenín, vrátane kyseliny octovej (od ktorej je formálne odvodená), neurotransmiteru acetylcholínu, acetyl-CoA, acetylcysteínu, acetaminofénu (známeho ako paracetamol) a kyseliny acetylsalicylovej (známej ako aspirín).

## Acetylácia

Naviazanie acetylovej skupiny na molekulu sa nazýva acetylácia. Má mnoho využití a objavuje sa bežne v biochemických pochodoch i v syntetickej chémii.

### V prírode
V biologických organizmoch sa acetylová skupina často prenáša z acetyl-CoA na ostatné organické molekuly. Acetyl-CoA je intermediátom v biologických syntetázach i v rozklade mnohých organických molekúl, napr. sacharidov, lipidov i proteínov. Acetyl-CoA vzniká v druhej časti bunkového dýchania, teda v dekarboxylácii pyruvátu, pôsobením pyruvátdehydrogenázy na kyselinu pyrohroznovú. 

Históny a iné bielkoviny sú často upravené pomocou acetylácie. Na úrovni DNA napríklad acetylácia histónov pomocou acetyltransferáz (HAT) spôsobuje zväčšenie štruktúry chromatínov, čo umožňuje genetickú transkripciu. Naopak, odštiepenie acetylovej skupiny pomocou históndeacetyláz (HDAC) spôsobuje zhustenie štruktúry DNA, čím sa transkripcia znemožní.

### Syntetická organický a farmaceutická chémia
Acetylácia je možná mnohými spôsobmi, bežne sa robí pomocou použitia acetanhydridu alebo acetylchloridu, často v prítomnosti terciárneho alebo aromatického amínu, ktorý funguje ako zásada. Typická acetylačná reakcia je premena glycínu na ''N''-acetylglycín:

: H2NCH2CO2H  +  (CH3CO)2O   →   CH3C(O)NHCH2CO2H  +  CH3CO2H

## Farmakológia
Acetylované organické molekuly vykazujú vyššiu schopnosť prestupovať selektívne priepustnú hematoencefalickú bariéru. Acetylácia pomáha daným látkam preniknúť do mozgu rýchlejšie, takže tieto látky majú intenzívnejší efekt a majú vyššiu účinnosť pri danej dávke. Acetylová skupina kyseliny acetylsalicylovej (aspirínu) zvyšuje jej efektívnosť v porovnaní s prírodným antiflogistickým efektom kyseliny salicylovej. Podobným spôsobom premieňa acetylácia morfín, prírodný liek proti bolesti, na omnoho silnejší heroín (diacetylmorfín).

Existujú dôkazy, že acetyl-<small>L</small>-karnitín môže byť pre niektoré použitia efektívnejší, než <small>L</small>-karnitín. Acetylovaný resveratrol by mohol byť prvý liek proti radiácií pre ľudskú populáciu.

## Referencie


## Pozri aj

* Acetaldehyd
* Acetoxy skupiny
* Acetylácia a deacetylácia histónov

## Zdroj

Kategória:Acylové skupiny
Tri kopce (vrch v Nízkych Tatrách)

**Tri kopce** () je vrch v Nízkych Tatrách. Leží nad Vernárom, približne  juhozápadne od Popradu.

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Kráľova hoľa. Leží v Prešovskom kraji, v okrese Poprad a zasahuje na katastrálne územie obcí Liptovská Teplička a Vernár. Najbližšími sídlami sú južne ležiaci Telgárt a Šumiac, východne situovaný Vernár a severne položené Spišské Bystré, Kravany, Vikartovce a Liptovská Teplička. Vrch je súčasťou Národného parku Nízke Tatry. 

## Opis
Vrch Tri kopce leží v rázsoche, ktorá vybieha severovýchodným smerom z Kráľovej hole () a smeruje k Prednej holi (). Severným smerom leží Úplaz (), Prostredný vrch (), Čertovica () a Záturňa (), západným Kolibisko (), Dzurová () a Stredná hoľa (), južným Kráľova hoľa, Kráľova skala () a Gregová () a východným Borovniak (), Košarisko () a Predná hoľa (). Vrch sa nachádza na pomedzí Liptova a Spiša a jeho svahy odvodňuje na západe Čierny Váh a na východe rieka Hnilec. Vrcholovou časťou prechádza turistický chodník zo Smrečinského sedla na Kráľovu hoľu. Na južné svahy zasahuje prírodná rezervácia Martalúzka.

### Výhľady
Vrcholovú časť pokrýva horská lúka, obklopená súvislým lesným porastom, ktorý umožňuje obmedzený rozhľad. Z odlesnených lokalít je možné pozorovať okolité vrcholy Nízkych Tatier, no tiež Branisko, Levočské vrchy, Vysoké a Západné Tatry, Stolické a Volovské vrchy a Spišsko-gemerský kras.

## Prístup
* po  modro značenom chodníku:
** od severu z obce Spišské Bystré cez Bystrú dolinu a Smrečinské sedlo
** od juhu zo Šumiaca cez Kráľovu hoľu
* po  zelenej značke:
** od severu z obce Liptovská Teplička a Vikartovce cez rázc. Doštianky a Smrečinské sedlo
** od juhovýchodu z osady Pusté Pole cez Zadnú dolinu a Smrečinské sedlo
** od juhu z Telgártu cez Kráľovu hoľu
* po  červenej značke:
** od východu z obce Vernár cez Smrečinské sedlo
** od juhu z Telgártu (Cesta hrdinov SNP) cez Kráľovu hoľu

## Referencie

## Pozri aj
* Kráľova hoľa (geomorfologická časť)
* Kráľovohoľské Tatry
* Národný park Nízke Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Vernár
Kategória:Liptovská Teplička
Martin Nemky

Ing. **Martin Nemky**, MBA (* 10. marec 1980, Nitra) je slovenský politik, predseda Štatistického úradu, bývalý poslanec Národnej rady Slovenskej republiky (NR SR) za SMER – sociálna demokracia (SMER-SD).

## Životopis
V rokoch 19982004 absolvoval štúdium na Fakulte ekonomiky a manažmentu Slovenskej poľnohospodárskej univerzity v Nitre.

V rokoch 20042009 pôsobil ako štátny zamestnanec Daňového úradu v Nitre na pozícii kontrolóra dane z pridanej hodnoty, kde súbežne vykonával pozíciu kontaktnej osoby pre medzinárodné zdaňovanie. Neskôr sa stal kontrolórom Najvyššieho kontrolného úradu Slovenskej republiky (20092012).

Vláda SR ho 21. júna 2012 vymenovala do funkcie prednostu Okresného úradu Nitra, kde pôsobil do roku 2015, keď sa stal zástupcom primátora Nitry. Vo funkcii prednostu sa podieľal na zriadení prvého klientskeho centra štátnej správy v rámci reformy ESO (Efektívna, spoľahlivá a otvorená verejná správa), ktoré bolo otvorené 6. novembra 2013.

Je tiež členom kontrolnej komisie Slovenského rybárskeho zväzu.

## Politická činnosť
Vo volebnom období 20132017 pôsobil ako poslanec Nitrianskeho samosprávneho kraja za volebný obvod Nitra. V zastupiteľstve Nitrianskeho samosprávneho kraja pôsobil v mandátovej komisii a ako člen komisie majetku a komisie školstva a mládeže.

Vo voľbách do orgánov samosprávy obcí bol v roku 2014 zvolený za koalíciu Kresťanskodemokratického hnutia, Slovenskej národnej strany a strany SMER-SD za poslanca zastupiteľstva mesta Nitry, pričom ho následne vtedajší primátor určil za svojho zástupcu.

V júni 2018 sa stal novým krajským predsedom strany SMER-SD v Nitre po tom, čo sa tejto funkcie vzdal Tibor Glenda. Dovtedy pôsobil ako okresný predseda strany v Nitre.

Do NR SR sa prvýkrát dostal v roku 2016 ako náhradník za bývalého ministra dopravy Jána Počiatka. V parlamentných voľbách roku 2020 bol zvolený za poslanca NR SR. Pôsobí v poslaneckom klube strany SMER-SD, je predsedom výboru NR SR na preskúmavanie rozhodnutí Národného bezpečnostného úradu, členom osobitného kontrolného výboru NR SR na kontrolu činnosti Národného bezpečnostného úradu, členom ústavnoprávneho výboru NR SR a overovateľom výboru NR SR pre nezlučiteľnosť funkcií. Roku 2023 v predčasných parlamentných voľbách získal 1 897 hlasov a stal sa poslancom NR SR. Vo februári 2024 ho vláda vymenovala za predsedu Štatistického úradu, kde vo funkcii vystriedal Petra Peťka.

## Referencie

## Externé odkazy

Kategória:Slovenskí politici
Kategória:Politici Smeru
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Kategória:Poslanci NR SR (2023 – 2027)
Kategória:Absolventi Slovenskej poľnohospodárskej univerzity v Nitre
Kategória:Poslanci Nitrianskeho samosprávneho kraja
Kategória:Osobnosti z Nitry
Kolibisko

**Kolibisko** () je vrch v Nízkych Tatrách. Leží nad Liptovskou Tepličkou, približne  južne od Svitu. 

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Kráľova hoľa. Leží v Prešovskom kraji, v okrese Poprad a na katastrálnom území obce Liptovská Teplička. Najbližším sídlom je severne ležiaca Liptovská Teplička a Vikartovce, východným smerom leží Vernár, juhovýchodne Telgárt a južne situované sú obce Šumiac, Vaľkovňa a Pohorelá. Vrch je súčasťou Národného parku Nízke Tatry.

## Opis
Kolibisko leží v rázsoche, ktorá vybieha severným smerom zo Strednej hole () v hlavnom hrebeni Kráľovohoľských Tatier cez Dzurovú (). Západne sa nachádza Holica (), Panská hoľa () a Opálené (), severne Skorkovec () a Brdárová (), východne leží Čertovica (), Záturňa () a Prášivok () a južným smerom Kráľova hoľa (), Stredná hoľa, Orlová () a Dzurová. Oblasť patrí do povodia Váhu; západnú časť odvodňuje potok Dzurová, východné svahy Čierny Váh. Na vrchol nevedie značený turistický chodník.

### Výhľady
Vrchol pokrýva súvislý lesný porast, ktorý neumožňuje rozhľad. Z menších lokalít s nižšou vegetáciou je možné pozorovať okolité vrcholy Nízkych Tatier, no tiež Vysoké a Západné Tatry.

## Prístup
Na vrchol nevedie značená trasa, no východne prechádza údolím Čierneho Váhu  zeleno značený turistický chodník z Liptovskej Tepličky cez sedlo Záturňa na Kráľovu hoľu.

## Referencie

## Pozri aj
* Kráľova hoľa (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Liptovská Teplička